Κρεμώδες ριζότο με μανιτάρια, παρμεζάνα και μυρωδικά
Λαχταριστό και κ ρεμώδες ριζότο με μανιτάρια, παρμεζάνα και μυρωδικά ιδανικό για τραπέζι με φίλους!
350 γρ. ρύζι Agrino Λαΐς (Καρολίνα), 2 λίτρα ζωμός κότας, 300 γρ. μανιτάρια πορτομπέλο, 2 κλωνάρια φρέσκο θυμάρι, 1 φύλλο δάφνης, 1 κουτ. σούπας σάλτσα σόγιας, 4 κουτ. σούπας βούτυρο αγελάδας, 1 κρεμμύδι, ξερό, ψιλοκομμένο, 150 ml λευκό κρασί, ξηρό, 100 γρ. παρμεζάνα, τριμμένη, 80 γρ. τυρί μασκαρπόνε, αλάτι, πιπέρι φρεσκοτριμμένο, φύλλα μαϊντανού για το σερβίρισμα
Σκουπίζουμε τα μανιτάρια με μια βρεγμένη πετσέτα για να απομακρύνουμε τυχόν χώματα. Κόβουμε τα ποδαράκια των πορτομπέλο και τα κρατάμε στην άκρη για αργότερα. Κόβουμε τα μανιτάρια σε φέτες 1 εκ.Σε μια μεγάλη κατσαρόλα ζεσταίνουμε σε δυνατή φωτιά τον ζωμό κότας. Προσθέτουμε τα ποδαράκια από τα μανιτάρια, το θυμάρι, τη δάφνη και τη σάλτσα σόγιας και τα αφήνουμε να πάρουν βράση. Χαμηλώνουμε τη φωτιά και σιγομαγειρεύουμε, χωρίς καπάκι, για 30 λεπτά. Αποσύρουμε από τη φωτιά, περνάμε τον ζωμό από σουρωτήρι και πετάμε τα ποδαράκια, το θυμάρι και τη δάφνη. Θα πρέπει να έχουμε περίπου 6 φλιτζάνια ζωμού. Αν όχι, προσθέτουμε λίγο ζωμό κότας ή νερό. Διατηρούμε τον ζωμό ζεστό.Σε μια φαρδιά και ρηχή κατσαρόλα ζεσταίνουμε το βούτυρο σε δυνατή φωτιά και σοτάρουμε το κρεμμύδι και τα μανιτάρια για περίπου 5 λεπτά, μέχρι να μαλακώσουν. Προσθέτουμε το ρύζι και το σοτάρουμε για 2 λεπτά, μέχρι οι κόκκοι του να γυαλίσουν καλά. Ρίχνουμε το κρασί και ανακατεύουμε για 2-3 λεπτά, μέχρι να εξατμιστεί το αλκοόλ. Με μια κουτάλα της σούπας ρίχνουμε στο ρύζι μία δόση από το ζεστό ζωμό. Χαμηλώνουμε τη φωτιά και μαγειρεύουμε, ανακατεύοντας τακτικά με ξύλινη κουτάλα, μέχρι όλο το υγρό να απορροφηθεί από το ρύζι. Συνεχίζουμε να ρίχνουμε το ζωμό σε δόσεις, ρίχνοντας κάθε δόση όταν η προηγούμενη έχει απορροφηθεί. Η όλη διαδικασία διαρκεί 20 - 25 λεπτά. Στο τέλος, το ριζότο θα έχει χυλώσει, με τους κόκκους του μαλακούς, αλλά ελαφρώς αλ ντέντε.Αποσύρουμε το σκεύος από τη φωτιά, προσθέτουμε την παρμεζάνα, το μασκαρπόνε, αλάτι και πιπέρι. Ανακατεύουμε, αφήνουμε το ριζότο να «ξεκουραστεί» για 1 - 2 λεπτά με ξεσκέπαστο σκεύος. Σερβίρουμε με τα φύλλα μαϊντανού από πάνω.
Μανιτάρια,Ρύζι,Τυρί